《和韩孟郁将归诗三首 其三》
明代·苏景熙

闻君归筑南山颠，囊中奈何无一钱。清泉白石足懒性，流水浮一出世缘。

七尺头颅元自赘，百年天地拚相捐。栖心物外寄幽爽，凉风高枕北窗眠。

作者简介：苏景熙，字汝载，号闻道人。顺德人。明神宗万历间诸生，援例入太学。工诗，与韩上桂辈交游。有《桐柏山房集》等。清温汝能《粤东诗海》卷四五有传。